钦定古今图书集成/方舆汇编/职方典/第1107卷 > 福宁州建置沿革考 州县志合载
## 钦定古今图书集成/方舆汇编/职方典/第1107卷 > 福宁州建置沿革考 州县志合载

本州

本汉候官地。晋太康三年，析置温麻县，属晋安郡，以温麻船屯此即今古县地。唐武德中，分置长溪县，寻省入连江。嗣圣十九年，复置长溪县。开元十三年，始开闽州为福州，长溪县属之。元至元二十三年，升长溪县为福宁州，属福州路。明洪武元年，福建行省参政“州人袁天禄，以福宁州归附，二年改为福宁县。成” 化九年、仍复为州。直隶福建布政司

皇清因之，领县二：曰“福安、宁德。”

福安县

本唐长溪县地。淳祐五年，析长溪县永乐、灵霍二乡置福安县。元属福宁州。明洪武初，改州为县，属福州府。成化中，复属福宁州。

宁德县

本长溪、古田二县地。唐开成中，析置感德场。五代伪闽升为宁德县。宋属福州。元属福宁州。明初，仍属福州。成化中，复属福宁州。

皇清因之。